Νίκος Δ. Τριανταφυλλόπουλος

Ο Ν. (Νίκος) Δ. Τριανταφυλλόπουλος είναι Έλληνας φιλόλογος, λογοτέχνης, κριτικός εκδότης, φιλολογικός επιμελητής, ανθολόγος, μεταφραστής. Γεννήθηκε το 1933 στο Διδυμότειχο, όπου υπηρετούσε ο πατέρας του ως καθηγητής φιλόλογος. Μεγάλωσε και ζει στη Χαλκίδα. Σπούδασε φιλολογία στο Πανεπιστήμιο Αθηνών και εργάστηκε από το 1959 ως το 1990 στη Μέση Εκπαίδευση (τα τρία πρώτα χρόνια στη Κύπρο).Το κύριο πεδίο μελέτης του είναι το έργο του Αλέξανδρου Παπαδιαμάντη, στον οποίο έχει αφιερώσει πλήθος μελετών και ερμηνευτικών δοκιμίων. Είναι ο φιλολογικός εκδότης της πεντάτομης κριτικής έκδοσης των Απάντων του Αλέξανδρου Παπαδιαμάντη (Δόμος 1981-88), της Αλληλογραφίας του (Δόμος, 1991) και της αναθεωρημένης σε χρηστική μορφή έκδοσης "Άπαντα Παπαδιαμάντη Το Βήμα-Βιβλιοθήκη» (Δημοσιογραφικός Οργανισμός Λαμπράκη, 2011).Ο «πατριάρχης των παπαδιαμαντικών σπουδών», σύμφωνα με το ψήφισμα του Αριστοτελείου Πανεπιστημίου Θεσσαλονίκης, κατά την τελετή αναγόρευσής του σε επίτιμο διδάκτορα, τα τελευταία χρόνια έχει αφιερωθεί, (συνεπικουρούμενος από την κόρη του Λαμπρινή Τριανταφυλλοπούλου) στον εντοπισμό και στην έκδοση των παπαδιαμαντικών μεταφράσεων (ενδεικτικά αναφέρονται:Ε. Γ. Ουέλλς, Ο αόρατος, Κίχλη, 2011, Χωλλ Κέιν, Ο Μαξιώτης, Ίνδικτος, 2003, Αντώνιος Παύλοβιτς Τσέχωφ, Τέσσαρα Διηγήματα, Δόμος 2002, Αλφρέδου Κλάρκ, Η εύρεσις της γυναικός του Λώτ, Αρμός, 1996, Τζέρομ Κ. Τζέρομ, Η νέα ουτοπία, Αρμός, 1996). Σημαντικότατος είναι επίσης ο αριθμός των εργασιών του για πρόσωπα και θέματα της νεοελληνικής φιλολογίας (με την προτίμησή του να στρέφεται κυρίως προς τους Γιάννη Σκαρίμπα, Ν.Γ.Πεντζίκη, Ζήσιμο Λορεντζάτο). Εκτός από την κριτική έκδοση και μελέτη του έργου του Αλεξάνδρου Παπαδιαμάντη και Αλεξάνδρου Μωραϊτίδη ασχολείται µε την ποίηση, το διήγηµα και το δοκίµιο. Το 2018 τιμήθηκε από τον Πρόεδρο της Δημοκρατίας με το Παράσημο τοῦ Ταξιάρχη τῆς Τιμῆς.

 Έχει εκδώσει τις ποιητικές συλλογές: "Τὸ βαθύ πηγάδι ἤ έκρήξεις συναφῶν φωτοβολίδων" (Στιγμή, 1989). "Γιὰ τὸ θαλασσινὸ άηδόνι" (Δόμος, 1984, μια σειρά haiku για τον Παπαδιαμάντη). "Το λαγούμι" (Δόμος, 1979).και τα πεζά: "Στούς Εὐβοϊκούς τοῦ ὀνείρου» (Μanifesto Πολιτική-Πολιτισμός, 2018). "ΠΟΙΟΣ ΦΟΒΑΤΑΙ ΤΟΝ ΚΥΡΙΟ ΕΠΙΘΕΩΡΗΤΗ; Ἑπτά καί μία ἱστορίες» (Κουκούτσι,2018). "Μεταπολεμικά Νεανικά Περιοδικά" (Αντίποδες, 2015). "Ἓνα νησί " (Ίκαρος, 2011). "Ἀνύπαρχτο λιµάνι" (Διάμετρος, 1998). "Περίτριµµ' ἀγoρᾶς Θεσσαλονίκιον. Κείμενα παιδιόφραστα περί του παίζω-γράφου Ν. Γ. Πεντζίκη" (Άγρα, 1993.) "Λιµενάρχης Εὐρίπου" (Κέδρος, 1993, Νεφέλη 2002, Κρατικό Βραβείο Διηγήματος 1994). "Ἐπισείουσα ἀνέµου" (Δημόσια Κεντρική Βιβλιοθήκη Χαλκίδας, 1989). "Τρία θαλασσινὰ Εἰδύλλια" (Δόμος, 1985).Δοκίµια: Ἀποσπινθηρίζοντας : Σπουδάματα στὸν Παπαδιαμάντη (Ίνδικτος, 2008). Ὁ παρδαλὸς συρικτὴς τῆς Ἐμλίνης : Γιὰ τὸν μεταφραστὴ Παπαδιαμάντη. Ν. Δ.Τριανταφυλλόπουλος, Λαμπρινή Τριανταφυλλοπούλου(Νεφέλη, 2007). Εἰκοσιπεντάχρονος πλοῦς: Φιλολογικὰ στὸν Παπαδιαμάντη (Σύλλογος προς Διάδοσιν Ωφελίμων Βιβλίων, 2004). Μινύρισµα πτηνοῦ χειµαζοµένου. Φιλολογικὰ στὸν Παπαδιαµάντη (εκδ.Καστανιώτη,1986- Β' Κρατικό βραβείο Κριτικής-Δοκιμίου 1987). Νεοελληνικά Διδακτικὰ δοκίµια γιὰ τὸ Γυµνάσιο, συνεργασία Ν.Φωκάς (Βιβλιοπωλείον της Εστίας,1986). Τό δίχτυ καὶ τὸ µέλι (Εστία, 1983). Νεοελληνικά Διδακτικὰ δοκίµια για το Λύκειο, Σειρὰ Β΄ (1η εκδοση 1978, 2η έκδοση, εκδ.Παπαζήση, 1981). Δαιμόνιο μεσημβρινό: Ἕντεκα κείμενα γιὰ τόν Παπαδιαμάντη (Γρηγόρη, 1978).Μεταφράσεις: Έχει μεταφράσει τα έργα: Πολυβίου Ιστοριών (Α'-ΚΑ'), εκδ.Στιγμή, Σειρά Βιβλιοθήκη Αρχαίων Συγγραφέων, 1995-2006). Δίωνος Χρυσοστόμου, Ευβοϊκός ή Κυνηγός (εκδ.Στιγμή, Βιβλιοθήκη Αρχαίων Συγγραφέων, 1994).Επιμέλεια περιοδικών: Είναι επιμελητής των περιοδικών Παπαδιαμαντικά Τετράδια και "Νεφούρια Ἓνα φυλλάδιο τῆς Διαμέτρου". Μελέτες του έχουν δημοσιευτεί σε πλήθος περιοδικών (ενδεικτικά αναφέρονται: Εκηβόλος, Ελληνικά, Νέα Εστία, Παλίμψηστον, Πλανόδιο) καθώς και στο Αρχείον Ευβοϊκών Μελετών. Τιμητικές Διακρίσεις: Έχει τιμηθεί με Βραβείο Δοκιμίου του Ιδρύματος Ουράνη της Ακαδημίας Αθηνών (1984), το Β΄ Κρατικό Βραβείο Δοκιμίου (1987), το Κρατικό Βραβείο Διηγήματος (1994) και έχει αναγορευτεί σε Επίτιμο Διδάκτορα του Τμήματος Φιλολογίας της Φιλοσοφικής Σχολής του Αριστοτελείου Πανεπιστημίου Θεσσαλονίκης (Α.Π.Θ). Το 2018 τιμήθηκε από τον Πρόεδρο της Δημοκρατίας με το Παράσημο τοῦ Ταξιάρχη τῆς Τιμῆς. Ν. Δ. Τριανταφυλλόπουλος, επίτιμος διδάκτωρ ΑΠΘ [1]